USTROJ KATALOGA I NAKNADE

1.    UVODNE ODREDBE

Katalog informacija sadrži pregled informacija koje OŠ Antuna Mihanovića, Osijek s obzirom na svoj djelokrug posjeduje, s kojima raspolaže ili ih nadzire, s opisom sadržaja informacija, namjenom, načinom i vremenom osiguravanja prava na pristup informacijama.

Svrha objavljivanja Kataloga informacija je informiranje javnosti o dokumentima i informacijama koje posjeduje OŠ Antuna Mihanovića, Osijek glede ostvarivanja prava  na pristup informacijama.

Informacijama i dokumentima koji su javni dostupni u elektroničkom obliku  moguće je pristupiti izravno iz Kataloga , bez upućivanja posebnog zahtjeva , a za sve ostale informacije i dokumente korisnika prava na pristup informacijama ostvaruje podnošenjem usmenog ili pisanog zahtjeva.

Pravo na pristup informacijama pripada svim korisnicima na jednak način i pod jednakim uvjetima i oni su ravnopravni u njegovom ostvarivanju .

Temeljem Zakona o pravu na pristup informacijama OŠ Antuna Mihanovića, Osijek uskratit će pravo na pristup informaciji ako je informacija klasificirana stupnjem tajnosti sukladno zakonu i/ili  općem aktu donesenom na temelju zakona kojim se propisuje tajnost podataka ili je zaštićena zakonom kojim se uređuje područje zaštite osobnih podataka.

OŠ Antuna Mihanovića, Osijek može uskratiti pravo na pristup informaciji ako postoje osnovane sumnje da bi njezino objavljivanje:
-    onemogućilo učinkovito , neovisno i nepristrano vođenje sudskog , upravnog ili drugog pravno uređenog postupka , izvršenja sudske odluke ili kazne,
-    onemogućilo rad tijela koja vrše upravni nadzor , inspekcijski nadzor, odnosno nadzor zakonitosti,
-    povrijedilo pravo intelektualnog vlasništva, osim u slučaju izričitog pisanog pristanka autora ili vlasnika.
OŠ Antuna Mihanovića, Osijek uskratit će pristup informacijama koje se tiču svih postupaka koja vode nadležna tijela u predistražnim  i istražnim radnjama za vrijeme trajanja tih postupaka.

2.    SADRŽAJ KATALOGA

OŠ Antuna Mihanovića, Osijek  je  javna ustanova čija je djelatnost osnovni odgoj i obrazovanje učenika.

OŠ Antuna Mihanovića, Osijek obavlja djelatnost u skladu sa zakonom i  na osnovi propisanog nacionalnog kurikuluma , nastavnih planova i programa , školskog kurikuluma, godišnjeg plana i programa a u skladu s rješenjima nadležnog Ministarstva.

Informacije u Katalogu su razvrstane prema ustrojstvenim jedinicama OŠ Antuna Mihanovića, Osijek koje raspolažu pojedinim informacijama:
1.    Ravnatelj

|  |  |  |  |
| --- | --- | --- | --- |
| **R.broj** | **INFORMACIJE** | **SADRŽAJ** | **PRISTUP** |
| 1. | Podatci | Unutarnje ustrojstvo - organizacija | web stranica |
| 2. | Očitovanja | Ravnatelj- očitovanja prema nadležnom ministarstvu, gradu, županiji ili drugim pravnim ili fizičkim osobama | preslika na zahtjev |
| 3. | Program | Godišnji plan i program i Kurikulum škole | web stranica |
| 4. | Odluke | Odluke ravnatelja | web stranica i na zahtjev |
| 5. | Priopćenja | Priopćenja iz rada škole i ostale vijesti | web stranica |
|   |   |   |   |

2.    Tajništvo škole

|  |  |  |  |
| --- | --- | --- | --- |
| **R.broj** | **INFORMACIJE** | **SADRŽAJ** | **PRISTUP** |
| 1. | Dokumenti | Akti  OŠ Antuna Mihanovića, Osijek“, zakonski i podzakonski  propisi | web stranica |
| 2. | Izvješće | Natječaji i oglasi za zasnivanje radnog odnosa | web stranica |
| 3. | Izvješće | Statistički podaci o zaposlenicima – ukupni zbroj,kvalifikacija, stručna sprema | na zahtjev |
| 4. | Izvješće | Osobni posebni podatci o zaposlenicima | nedostupno |
| 5. | Izvješće | Informacije iz urudžbenog zapisnika, o poslanoj i pristigloj pošti i sl. | na zahtjev |
| 6. | Izvješće | Informacije o arhiviranju dokumentacije, pretraživanje arhivske građe i sl. | na zahtjev |
| 7. | Izvješće | Informacije o zaštiti na radu i zaštiti od požara | na zahtjev |
| 8. | Izvješće | Informacije o osiguranju , vrstama osiguranja , premijama osiguranja, naknadama štete i sl. | na zahtjev |
| 9.  | Sjednice Školskog odbora | Poziv na sjednice, materijali, odluke, zapisnici | web stranica i na zahtjev |

3.    Računovodstvo škole

|  |  |  |  |
| --- | --- | --- | --- |
| **R.broj** | **INFORMACIJE** | **SADRŽAJ** | **PRISTUP** |
| 1. | Izvješća | Godišnja, polugodišnja, kvartalna i mjesečna izviješća o financijskom poslovanju – prihodi i primici, rashodi i izdaci, izvori financiranja | na zahtjev |
| 2. | Izvješće | Financijski plan | web stranica |
| 3. | Izvješća | Statistička izvješća prema programu statističkih istraživanja | na zahtjev |
| 4. | Podatci | Podaci o plaćama, naknadama i drugim isplatama,, drugom dohotku i autorskim honorarima | nedostupno |
| 5. | Plan | Plan nabave | web stranica |
|  6. | Kapitalne investicije | Podaci o sadržaju, financiranju, izvoditeljima i rokovima kapitalnih investicija | web stranica |

U tajništvu škole obavljaju se poslovi oko brige o ispravnosti i zakonitosti, te međusobnoj povezanosti svih općih akata, poslove pripreme i kontrole  zakonske utemeljenosti svih ugovora Škole i kadrovski poslovi. Opći poslovi obuhvaćaju poslove urudžbenog zapisnika , poslove arhiviranja dokumenata, poslovi vezani uz rad Školskog odbora,  vođenje e-matice, javni registar zaposlenika, carnet administrator te tekuće dnevne poslove.

U računovodstvu škole izrađuje se financijski izvještaj , obavlja se pravodobno i zakonito plaćanje svih obveza i knjiženje svih poslovnih događaja , provodi obračun plaća i naknada, izrađuje izvješće i organizira provođenje popisa sredstava u OŠ Antuna Mihanovića, Osijek, izrađuje prijedlog godišnjih i višegodišnjih proračuna sredstava za rad , obavlja nadzor namjenskog korištenja sredstava te  izrađuje godišnje i periodične planove nabave.

3.    NAMJENA

Namjena informacija u smislu Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

4.    NAČIN OSIGURAVANJA

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

5.    VRIJEME OSIGURAVANJA OSTVARIVANJA PRAVA NA PRISTUP INFORMACIJAMA

Pravo  na pristup informacijama ostvaruje se sukladno rokovima propisanim Zakonom o pravu na pristup informacijama i drugim propisima.

UREDBA O TARIFI UPRAVNIH PRISTOJBI --> [LINK](http://narodne-novine.nn.hr/clanci/sluzbeni/2017_01_8_232.html)